ہندو

ہندو (جنھیں سناتنی بھی کہا جاتا ہے) ایسے لوگ ہیں جو مذہبی طور پر ہندو مت کے پیروکار ہیں، جسے اس کے اندورنی نام سناتن دھرم کے نام سے بھی جانا جاتا ہے۔Jeffery D. Long (2007)، A Vision for Hinduism، آئی بی ٹورس، ، صفحات 35–37 تاریخی طور پر یہ اصطلاح جغرافیائی، ثقافتی اور بعد میں مذہبی شناخت کے طور پر برصغیر کے رہائشیوں کے لیے بھی استعمال ہوئی۔

لفظ ہندو کی اصل اوستائی زبان کی کتاب وندیداد تک پہنچتی ہے جس میں سات دریاؤں کی سرزمین کو ہپتا ہندو کہا گیا ہے جو سنسکرت کے لفظ سپت سندھو (سات دریاؤں کی سرزمین) سے ہم معنی ہے۔ (سپت سندھو کا ذکر رگ وید میں آتا ہے اور یہ شمال مغربی بھارت کے اس خطے کے لیے استعمال ہوتا تھا جہاں سات بڑے دریا بہتے تھے۔) یونانی زبان میں اسی کا ہم معنی "Indus" (دریا کے لیے) اور "India" (ملک کے لیے) ہے۔ اسی طرح عبرانی زبان میں ہم معنی لفظ ہود-دو (הֹדּוּ) عبرانی بائبل (استر 1:1) میں بھارت کے لیے استعمال ہوا ہے۔ اصطلاح "ہندو" ابتدا میں دریائے سندھ کے اردگرد یا اس سے آگے کے باشندوں کی جغرافیائی، نسلی یا ثقافتی شناخت کے لیے بھی استعمال ہوتی تھی۔ سولہویں صدی عیسوی تک یہ لفظ ان برصغیر کے باشندوں کے لیے استعمال ہونے لگا جو ترک یا مسلمان نہ ہوں۔

ہندی آبادی کے اندر مذہبی یا ثقافتی معنوں میں ہندو شناخت کی تاریخی نشو و نما غیر واضح ہے۔ بعض محققین کے مطابق ہندو شناخت برطانوی راج کے دوران ابھری، جبکہ دیگر کے مطابق یہ آٹھویں صدی عیسوی کے بعد برصغیر میں مسلم فتوحات اور ہندوستان میں مسلم حکمرانی کے اثرات سے بنی۔ تیرہویں سے اٹھارہویں صدی کے درمیان بعض سنسکرت ادب اور بنگالی ادب کے متون میں لفظ ہندو اور اس شناخت کا ذکر ملتا ہے۔ چودھویں تا اٹھارویں صدی کے بھارتی شعرا جیسے ودیاپتی، کبیر (صوفی شاعر)، تلسی داس اور ایک ناتھ نے ہندو دھرم (ہندومت) کی اصطلاح استعمال کی اور اسے ترک دھرم (اسلام) کے مقابل رکھا۔ مسیحی مبلغ سیبستیاو منریک نے 1649 میں لفظ "ہندو" کو مذہبی معنی میں استعمال کیا۔  اٹھارویں صدی میں یورپی تاجر اور نوآبادیاتی مصنفین نے دھرمی ادیان کے پیروکاروں کو مجموعی طور پر ہندو کہا، جبکہ مسلمانوں کے لیے محمدن کی اصطلاح استعمال کی۔ انیسویں صدی کے وسط تک نوآبادیاتی متون میں ہندوؤں کو بدھ مت، سکھ اور جین مت سے الگ بیان کیا جانے لگا، تاہم نوآبادیاتی قوانین بیسویں صدی کے وسط تک ان سب کو ہندو کے دائرے میں شمار کرتے رہے۔

تقریباً 1.2 ارب کی آبادی کے ساتھ ہندو دنیا کے بڑے مذہبی گروہ میں عیسائی اور مسلمان کے بعد تیسرے نمبر پر ہیں۔ ان میں سے تقریباً 96.6 کروڑ (عالمی ہندو آبادی کا 94.3%) بھارت میں ہندومت کے پیروکار ہیں (مردم شماری 2011 کے مطابق)۔مسلم آبادی کی شرح میں کمی، دی ہندو، 25 اگست 2015 بھارت کے بعد سب سے بڑی ہندو آبادی والے ممالک (کم ہوتے ترتیب میں) یہ ہیں: نیپال میں ہندومت، بنگلہ دیش میں ہندومت، انڈونیشیا میں ہندومت، پاکستان میں ہندومت، سری لنکا میں ہندومت، ریاستہائے متحدہ میں ہندومت، ملائیشیا میں ہندومت، متحدہ عرب امارات میں ہندومت اور برطانیہ میں ہندومت۔10 ممالک جہاں سب سے زیادہ ہندو آبادی ہے، 2010 اور 2050 ، پیو ریسرچ سینٹر (2015) یہ ممالک دنیا کی 99% ہندو آبادی پر مشتمل ہیں، جبکہ بقیہ دنیا میں مجموعی طور پر تقریباً 60 لاکھ ہندو  پائے جاتے ہیں۔
لفظ ہندو ایک بیرونی نام (Exonym) ہے۔ یہ لفظ ہند آریائی زبانیں اور سنسکرت کے لفظ سندھو سے ماخوذ ہے، جس کے معنی ہیں ’’بڑا آبی ذخیرہ‘‘، یعنی دریا یا سمندر۔ یہ لفظ دریائے سندھ اور اس کی معاون ندیوں کے لیے استعمال ہوتا تھا۔ اصل اصطلاح ہندو پہلی مرتبہ، گیون فلڈ کے مطابق، ایک فارسی جغرافیائی نام کے طور پر پانچویں صدی قبل مسیح کے داریوش اول کے کتبے میں ظاہر ہوتی ہے، جس کا مطلب تھا ’’ان لوگوں کے لیے جو دریائے سندھ (سنسکرت: سندھو) کے پار رہتے ہیں‘‘۔  داریوش اول (518–515 قبل مسیح) کے ایک کتبے میں ہِدو [ہندو] کو ماتحت ممالک کی فہرست میں شامل کیا گیا ہے۔ اسی طرح پرسیپولس کے ایلامی زبان کے مٹی کے کتبوں میں ہی-اِن-تو (ہند) کا ذکر ملتا ہے، جو اس خطے کے جغرافیائی مفہوم کو ظاہر کرتا ہے۔ یونانی مورخ ہیروڈوٹس نے بھی اپنی تصنیف ہسٹوریا (III، 91، 94، 98–102) میں اس لفظ کو "انڈوئی" کے طور پر استعمال کیا، کیونکہ یونانی رسم الخط میں حرف ’’ہ‘‘ کی آواز موجود نہ تھی۔ 

 وجہ تسمیہ 
خطہ پنجاب، جسے ویدوں میں سپت سندھو کہا گیا ہے، ژند میں ہپتا ہندو کہلاتا ہے۔ چھٹی صدی قبل مسیح کے کتبے میں بھی ہنْدُش نامی صوبے کا ذکر آتا ہے جو شمال مغربی بھارت کے لیے استعمال ہوتا تھا۔  آٹھویں صدی کے متن چچ نامہ میں بھارتی عوام کو ہندوان اور بھارتی زبان کے لیے ہندوی کا صفتی لفظ استعمال ہوا ہے۔  ڈی این جھا کے مطابق قدیم ریکارڈز میں لفظ ہندو ایک نسلی-جغرافیائی اصطلاح تھی اور اس کا تعلق کسی مذہب سے نہیں تھا۔ 

لفظ ہندو کے مذہبی مفہوم کے ابتدائی معروف شواہد ساتویں صدی عیسوی کے چینی متن ہیون سانگ کا سفرنامہ ہند میں ملتے ہیں جو بدھ مت کے عالم ہیون سانگ (Xuanzang) نے تحریر کیا۔ ژوان زانگ نے اس کا ماخوذ لفظ ان-تو (In-tu) استعمال کیا جس کے بارے میں اروند شرما لکھتے ہیں کہ اس میں ’’مذہبی معنویت اُبل کر آتی ہے‘‘۔  ژوان زانگ نے اس لفظ کو ایک ایسے ملک کے لیے استعمال کیا جو چاند کے نام سے موسوم ہے، تاہم دوسرے بدھ مت عالم یی جنگ (بھکشو) نے اس رائے کی تردید کرتے ہوئے کہا کہ ان-تو اس ملک کا عام نام نہیں تھا۔ 

ابو ریحان بیرونی کی گیارھویں صدی کی تصنیف تاریخ الہند اور سلطنت دہلی کے عہد کی تحریروں میں لفظ ہندو تمام غیر مسلم باشندوں (مثلاً بدھ مت کے پیروکاروں) کے لیے استعمال ہوا اور اس میں ’’علاقہ یا مذہب‘‘ کی دوہری معنویت باقی رہی۔  ہندوستانی مؤرخ رومیلا تھاپر کے مطابق درباری تواریخ میں ’’ہندو‘‘ برادری مسلمانوں کے مقابل ایک غیر واضح ’’دیگر‘‘ کے طور پر ظاہر ہوتی ہے۔ موازنہ ادیان کے ماہر ولفریڈ کینٹ ویل اسمتھ کے مطابق یہ اصطلاح ابتدا میں جغرافیائی تھی: ’’ہندی‘‘، ’’مقامی‘‘، ’’اہلِ وطن‘‘۔ رفتہ رفتہ ہندوستانی گروہوں نے خود کو حملہ آوروں سے ممتاز کرنے کے لیے یہ لفظ اپنانا شروع کیا۔ 

چند بردائی کی تصنیف پرتھوی راج راسو (1192ء میں پرتھوی راج چوہان کی شہاب الدین غوری کے ہاتھوں شکست) میں متعدد جگہ ’’ہندو‘‘ اور ’’ترک‘‘ کے تذکرے ملتے ہیں اور ایک مقام پر لکھا ہے کہ ’’دونوں مذاہب نے اپنی خم دار تلواریں سونت لیں‘‘، تاہم اس متن کی تاریخ مشکوک ہے اور اکثر محققین کے نزدیک یہ بعد کا ہے۔  اسلامی ادب میں عبد الملک عصامی کی فارسی تصنیف فتوح السلاطین (1350ء، بہمنی سلطنت) میں لفظ  نسلی و جغرافیائی معنوں میں ’’ہندوستانی‘‘ کے لیے اور  مذہبی پیروکار کے لیے آیا ہے۔  شاعر ودیاپتی کی کیرتی لاتا (1380ء) میں لفظ ’’ہندو‘‘ واضح مذہبی مفہوم میں آیا ہے، جس میں ہندوؤں اور ترکوں (مسلمانوں) کے میل جول اور باہمی طنز و مزاح کا ذکر ہے۔  اسی دور میں سلسلہ نقشبندیہ کے صوفی مراکز قسطنطنیہ میں اکثر ’’ہندولر تکّے سی‘‘ (Hindular Tekkesi) کہلاتے تھے۔

یورپی زبانوں میں مذہبی مفہوم میں لفظ ’’ہندو‘‘ کے اولین استعمالات میں سے ایک 1649ء میں ہسپانوی زبان میں سیبستیان منریکے کی اشاعت میں ملتا ہے۔  بھارتی مؤرخ ڈی۔ این۔ جھا کے مطابق: ’’چودھویں صدی سے پہلے کوئی ہندوستانی خود کو ہندو نہیں کہتا تھا۔ ‘‘ ان کے بقول ’’برطانویوں نے یہ لفظ ہندوستان سے اخذ کیا، اسے نیا معنی و اہمیت دی اور بطور ایک متعین مظہر (Hinduism) دوبارہ ہندوستان میں رائج کیا۔ ‘‘ اٹھارہویں صدی میں یورپی تاجروں اور نوآبادیاتی حکمرانوں نے برصغیر کے تمام مقامی مذاہب کے پیروکاروں کے لیے اجتماعی طور پر ’’ہندو‘‘ کی اصطلاح استعمال کرنا شروع کی، یہاں تک کہ انیسویں صدی میں ابراہیم لودھی کو بھی انسائیکلوپیڈیا امیریکانہ (1829ء) میں ’’ہندو شہنشاہ‘‘ کہا گیا۔

چودھویں صدی کے جنوبی ہندوستانی کتبوں (موجودہ آندھرا پردیش) میں بھی لفظ ’’ہندو‘‘ کا استعمال مسلمانوں (’’ترک‘‘) کے مقابل مذہبی شناخت کے طور پر ملتا ہے۔  بعد ازاں یہ لفظ کبھی کبھار سنسکرت متون میں بھی آیا، مثلاً راج ترنگنی کے بعد کے نسخوں (ہندوکا، تقریباً 1450ء) اور سولھویں تا اٹھارہویں صدی کے بنگالی گوڑیہ ویشنو مت متون جیسے چیتنیہ چرتا مرت اور چیتنیہ بھاگوت میں۔ ان میں ہندوؤں کو مسلمانوں سے ممتاز کرنے کے لیے ’’ہندو دھرم‘‘ جیسی تراکیب استعمال ہوئیں۔

شماریات

+ہندو مت بلحاظ براعظم (2017–18)براعظمہندو آبادی % ہندو  % براعظم متبعیندنیا بھر میںایشیا1,074,728,90199.326.0 ترقی ترقییورپ2,030,9040.20.3 ترقی ترقیبر اعظم امریکا2,806,3440.30.3 ترقی ترقیافریقا2,013,7050.20.2 ترقی ترقیاوشیانا791,6150.12.1 ترقی ترقیکل مجموعی1,082,371,46910015.0 ترقی ترقی

 حوالہ جات 

زمرہ:اشتقاقیات
زمرہ:مذہبی شناخت
زمرہ:نسلی مذہبی گروہ
زمرہ:ویکی ڈیٹا سے مطابقت رکھنے والی مختصر تفصیل

زمرہ:ہندومت

زمرہ:ہندو